Merkezê Îrtbatî û Çapemenîye yê HPG’yî bi eşkerayîyê da zanayene ke hêrişê artêşa Tirkî yê vera sivîlan de de kesêko sivîl ame qetilkerdene û nê parî kerdî:
"Teyareyanê şerî yê artêşa Tirkî ya îşxakare Wareyê Pawitişî yê Medya de û mintiqayanê sivîlan ser o bombayî varnayî. Na çarçewe de ; "24'ê Êlule de teyarayê şerî der û dorê dewa Dê ya mintiqaya Stûna ya herêma Avaşînî bombardûman kerd. 25'ê Êlule de Girê Şehîd Firat, der û dorê bajarekê Çemanke yê Garî û der û dorê dewa Çemê Zê, Gelîya Şehîd Ayhanî, der û dorê dewa Enzê, Zevkê û Bêpalanî ya herêma Qendîlî bombardûman kerdî. 26'ê Êlule de mintiqaya Dola Konferansî ya Avaşînî, Qilê Şehîd Dîrenî û mintiqaya Mervanisî bombardûman kerd.
Bombardûmana bajarekê Çemanke de sivîlê bi nameyê Yusuf Cemal o 19 serre şehîd bi. Bombardûmananê dewleta Tirkî zerarêko maddî û manewî da baxçe û hêgayanê şarî. Hukmato faşîst ê AKP û MHP'yî sivîlanê Başûrê Kurdistanî de keno hedef û şarê herême terseno û înan qir keno. Artêşa Tirkî ya Faşîste na reye zî gênco 19 serre kerd hedef. Do hewyfgirewtişê nê gêncî teqez bêro perskerdene."
